stanford-oval/wikipedia huggingface dataset:
Tomi Tuominen

Tomi Tuominen, 2013
Tomi Tuominen (s. 8. marraskuuta 1971) on suomalainen toimittaja, juontaja, selostaja ja kartanlukija. Hän on selostanut muun muassa Formula 1 -kilpailuja vuosina 2001–2003 ja samalla hän juonsi Motor Forum -ohjelmaa. Lisäksi hän juonsi muun muassa MTV3-kanavalla näytetyn Pokerimestari-ohjelman, sekä Miss Suomi -lähetyksen vuonna 2007. Hän toimi myös rallikuljettaja Toni Gardemeisterin kartanlukijana kaudella 2008 Suzukin WRC:llä. Kaudella 2013 Tuominen toimi Juho Hännisen kartanlukijana. Tuominen on toiminut myös jääkiekon SM-liigassa pelaavan Helsingin Jokereiden ottelukuuluttajana. Tuominen on selostanut otteluita jääkiekon MM-kilpailuissa ja on ollut MTV Sportin Formula 1 -lähetyksien studio-osuuksien juontajana.
Tuominen on myös näytellyt sivuroolissa Kovaa maata -tv-sarjassa. Hän harrastaa myös musiikkia soittaen kitaraa, sanoittaen ja säveltäen. Tuominen osallistui Syksyn säveleen 2022 päästen aina semifinaaliin. Lokakuun lopussa 2022 häneltä tuli oma albumi Kapakan runoilijan tarinoita.
Aiheesta muualla

Kuvia tai muita tiedostoja aiheesta Tomi Tuominen Wikimedia Commonsissa
Sitaatteja aiheesta Tomi Tuominen Wikisitaateissa
Timo Boll

| Mitalit | Mitalit | Mitalit |  |
| --- | --- | --- | --- |
|  Timo Boll |  Timo Boll |  Timo Boll |  |
Maa:   Saksa
Miesten pöytätennis
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | joukkuepeli |  |
|  Pronssia | Lontoo 2012 | joukkuepeli |  |
| MM-kilpailut  | MM-kilpailut  | MM-kilpailut  |  |
|  Hopeaa | Doha 2004 | joukkuekilpailu |  |
|  Hopeaa | Shanghai 2005 | nelinpeli |  |
|  Pronssia | Bremen 2006 | joukkuekilpailu |  |
Timo Boll 2012
Timo Boll (s. 8. maaliskuuta 1981 Erbach) on saksalainen pöytätennispelaaja, joka edustaa pöytätenniksen Bundesliigassa pelaavaa Borussia Düsseldorfia.
Hän on voittanut viisi Euroopan-mestaruutta, joista kaksi kaksinpelissä (2002 ja 2007), kaksi nelinpelissä (2002 ja 2007) sekä yhden joukkuekilpailussa (2007). Lisäksi hänellä on kansainvälisistä arvokisoista kolme Euroopan TOP-12-turnauksen voittoa, kaksi maailmancupin voittoa, yksi Euroopan supercupin voitto, kaksi Mestarien liigan voittoa, kaksi MM-hopeaa, joista toinen nelinpelissä ja toinen joukkuekilpailussa, yksi MM-pronssi joukkuekilpailussa, kolme joukkuekilpailun EM-hopeaa sekä kaksi EM-pronssia, joista toinen nelinpelissä ja toinen joukkuekilpailussa. Hän oli vuonna 2003 pöytätenniksen maailmanrankinglistan ykkössijalla.
Pekingissä 2008 Boll voitti ensimmäisen olympiamitalinsa, kun Saksa sijoittui joukkuekilpailussa hopealle. Saksan joukkue, johon kuuluivat Bollin lisäksi Dimitrij Ovtcharov ja Christian Süß, hävisi finaalissa maailman ykkösjoukkueelle Kiinalle selvästi.
Boll on vasenkätinen, kättelyotetta käyttävä pelaaja, jonka tehokkain ase on rystypuolen huippukierteinen drive-lyönti. Hänet tunnetaan myös äärimmäisen nopeasta kämmenpuolen loop-lyönnistään.kenen mukaan?
Tekniikka

Timo Boll on vasenkätinen pelaaja, jonka paras ase on käden käden topspin-ajoselvennä, mutta joka tunnetaan myös erittäin nopeasta backhand-silmukastaan. Hänen teränsä on "Timo Boll ALC", jonka molemmilla puolilla on Dignics 09c -kumit. Hänen nykyinen tuplakumppaninsaselvennä on Patrick Franziska.
Bollin tekniikka oli aikaansa edellä, sillä hän oli yksi ensimmäisistä kaksisiipisistä loopereista. Hän käyttää spin-blockia passiivisen lohkon sijaan painostaakseen vastustajiaan enemmän. Hänet tunnetaan yhdeksi huippupelaajista, kun on kyse korkeiden kierrosmäärien luomisesta, erityisesti hänen avauskierroksessaan. Tämän tekee mahdolliseksi hänen matala asentonsa, nopea kiihtyvyys ja ranteen käyttö. Tämä tekniikka toi hänelle paljon menestystä, koska hänen vastustajiaan painostettiin selluloidipallon aikakaudella. Viime vuosina muovipallon käyttöönoton vuoksi, jolle ei voida antaa yhtä paljon pyöritystä, Boll luottaa enemmän vasta-topspin-tekniikkaansa sekä käden että käden puolella. Hyvä esimerkki hänen käyttävänsä tätä tekniikkaa on hänen ottelunsa Fan Zhendongia vastaan Austrian Openissa vuonna 2019, jossa hän pääsi ratkaisevaan erään 16 vuotta nuorempaa maailmanlistaa vastaan. Tämän tekniikan avulla hän voi säästää energiaa, mutta vaatii erittäin hyvää ennakointia ja vastustajan lukemista.
Seurahistoria

Timo Boll on pelannut TSV Höchstissä (1986–1994), FTG Frankfurtissa (1994–1995) ja TTV Gönnernissä (1995–2007). 1. heinäkuuta 2007 hänen kolmivuotisen sopimuksensa alkoi Borussia Düsseldorfin kanssa.
Henkilökohtainen elämä

Timo Boll meni naimisiin pitkäaikaisen tyttöystävänsä Rodelia Jacobin kanssa 31. joulukuuta 2002. Heillä on 4. joulukuuta 2013 syntynyt tytär.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (Arkistoitu – Internet Archive) (saksaksi)
Timo Bollin profiili ITTF:n tietokannassa (Arkistoitu – Internet Archive) (englanniksi)
Voimassa oleva maailmanrankinglista (Arkistoitu – Internet Archive) (englanniksi)
Henkilökuva ZDF-julkaisussa (saksaksi)
The Streams of the End

| The Streams of the End October Falls |
| --- | --- | --- |

EP-levyn tiedot
 Julkaistu: 28. helmikuuta 2007
 Formaatti: CD, LP
 Tyylilaji: dark metal, folk, black metal
 Kesto: 21.58
 Levy-yhtiö: Debemur Morti
October Fallsin muut julkaisut
| Marras 2005 | The Streams of the End 2007 | Sarastus 2007 |
The Streams of the End on suomalaisen metalliyhtye October Fallsin EP-levy. Se julkaistiin vuonna 2007 levymerkillä Debemur Morti Productions.
Kappaleet

Kaikki kappaleet säveltänyt Mikko Lehto.
Shores of Fire – 6.36
White Northern Soils – 5.51
Funeral Pyres – 6.28
The Streams of the End – 3.03
Kokoonpano

Mikko Lehto – kaikki instrumentit, äänittäjä, miksaaja, layout
+
Ville Metsola – bassokitara
M. Auerkallio – rummut
Henri Sorvali – masteroija
H. Harmaja – grafiikka
Arvostelut

Desibeli.net:
Imperiumi.net:
Maelstromzine: 4.4/10
Metal Crypt:
The Metal Observer:
Aiheesta muualla

Albumi The Streams of the End Encyclopaedia Metallum -sivustolla (englanniksi)
The Streams of the End discogs.com -sivustolla
Tom Danielson

| Tom Danielson |
| --- | --- |
 Tom Danielson Kalifornian ympäriajossa 2007
Henkilötiedot
Syntynyt: 13. maaliskuuta 1978 (ikä 46)
Kansalaisuus:   Yhdysvallat
Pyöräilijä
Pituus:  179 cm
Paino:  61 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2002 2003 2004 2005–2007 2008–2014 2015:  Mercury Cycling Team Saturn Cycling Team Fassa Bortolo Discovery Channel Garmin Cannondale-Garmin
 Tiedot päivitetty: 14. tammikuuta 2024 
Thomas "Tom" Danielson (s. 13. maaliskuuta 1978 East Lyme, Connecticut, Yhdysvallat) on yhdysvaltalainen maantiepyöräilijä, joka kilpaili ammattilaisena vuosina 2002–2015. Hän oli parhaimmillaan etappikilpailuissa.
Danielson aloitti ammattilaisuransa yhdysvaltalaisessa Mercury-tallissa 2002 ja edusti seuraavan vuoden toista amerikkalaisjoukkuetta, Saturnia. Kaudella 2004 hän ajoi italialaisessa Fassa Bortolo -tallissa ja vuodet 2005–2007 yhdysvaltalaisessa Discovery Channel -joukkueessa. Vuosina 2008–2014 hän edusti Garmin-tallia ja 2015 Cannondale-Garminia.
Danielson sai syyskuussa 2012 puolen vuoden kilpailukiellon osallisuudestaan Lance Armstrongin ja Discovery Channel -tallin dopingskandaaliin. Hän myös menetti saavutuksensa 1. maaliskuuta 2005 – 23. syyskuuta 2006 väliseltä ajalta.
Hän oli voittanut Georgian ympäriajon 2005 neljä sekuntia ennen Levi Leipheimeria. Espanjan ympäriajossa hän oli sijoittunut samana vuonna seitsemänneksi. Vuoden 2006 Espanjan ympäriajossa hän oli voittanut kilpailun 17. etapin kukistettuaan loppukirissä irtiottokumppaninsa Aleksandr Vinokurovin. Kokonaiskilpailussa hän oli sijoittunut kuudenneksi.
Kilpailukiellon jälkeen Danielson palasi Garmin-talliin. Hän ilmoitti elokuussa 2015, että Yhdysvaltojen antidopingtoimikunta USADA oli kertonut hänen jääneen 9. heinäkuuta antamassaan kilpailun ulkopuolisessa dopingtestissä kiinni synteettisen testosteronin käytöstä.
Saavutuksia

Lähde: Cycling Archives
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Tonnin seteli

Tonnin seteli on sketsi, joka esitettiin televisiosarja Kummelin kuudennen tuotantokauden päätösjaksossa vuonna 2000. Sketsi on noussut yhdeksi Kummelin tunnetuimmista siitä myöhemmin tehdyn internet-meemin ansiosta.
Sketsi on kuvattu Pyynikin näkötornin kahvilan antiikkisen kassakoneen äärellä. Sketsissä asiakas (Timo Kahilainen) maksaa ostoksensa tuhannen markan setelillä, mutta saa kahvilanpitäjältä (Heikki Silvennoinen) vain kolikoita takaisin. Asiakas jää toistelemaan antamaansa rahasummaa vielä kahvipöydässä istuessaan. Meemiksi on noussut nimenomaan Silvennoisen kasvojen pokerinaama. Sketsissä on niin sanottu klaffivirhe, sillä Kahilaisen hahmo käyttää ensin oikeaa kättään kahvin ja vaihtorahojen vastaan ottamiseen, mutta kuvakulman vaihtuessa hahmo käyttääkin vasenta kättään. Sketsin taustalla soi ranskalaisen säveltäjä Camille Saint-Saënsin Eläinten karnevaalin 13. osa, Joutsen.
Silvennoisen mukaan sketsin idea on se, että tarpeeksi hyvällä pokerinaamalla mikä tahansa voi mennä läpi. Silvennoinen on kuvannut sketsin tilannetta absurdiksi ja kaikin puolin epätodelliseksi.
Aiheesta muualla

Näin syntyi Tonnin seteli, aikamme supermeemi: Kummeli-miehet kertovat hs.fi.  18.6.2016.
Tonnin seteli teki paluun – Heikki Silvennoinen baarin mainoksessa stara.fi.  18.7.2017.
Tästä sketsistä syntyi legendaarinen Tonnin seteli -meemi – katso hauska Kummeli-video is.fi.  7.5.2018.
Oudoin tilanne, jossa Heikki Silvennoinen on törmännyt Tonnin seteli -meemiinsä sketsi.net.  15.3.2019.
Tonnin seteli firman piikkiin – Nenäpäivä hyödyntää meemikuvastoa tavoitellessaan yrityksiä mukaan lahjoittamaan kauppalehti.fi.  19.10.2020.
Tick Tick Boom

| ”Tick Tick Boom” The Hives |
| --- | --- | --- |

Singlen tiedot
 Albumilta: The Black and White Album
 Julkaistu: 8. lokakuuta 2007
 Tyylilaji: garage rock
Listasijoitukset
  25.   75.
The Hivesin muut singlet
| ”Throw It on Me” 2007 | ”Tick Tick Boom” 2007 | ”T.H.E.H.I.V.E.S.” 2008 |
Tick Tick Boom on vuonna 2007 julkaistu The Hivesin kappale, joka on julkaistu heidän albumillaan The Black and White Album. Kappale on julkaistu CD:nä ja vinyylilevynä. Kappaleesta on tehty myös musiikkivideo.
Kappaleet

CD
Tick Tick Boom
Waits Too Long
CD (Eurooppa)
Tick Tick Boom
Waits Too Long
Fall is Just Something Grownups Invented
LP

Tick Tick Boom
Hell No
Tonny de Jong

| Mitalit | Mitalit | Mitalit |  |
| --- | --- | --- | --- |
|  Tonny de Jong |  Tonny de Jong |  Tonny de Jong |  |
Maa:   Alankomaat
Naisten pikaluistelu
| MM-kilpailut  | MM-kilpailut  | MM-kilpailut  |  |
|  Hopeaa | Heerenveen 1999 | 3 000 m |  |
|  Pronssia | Nagano 1997 | yleisluistelu |  |
|  Pronssia | Hamar 1999 | yleisluistelu |  |
|  Pronssia | Heerenveen 1999 | 1 500 m |  |
|  Pronssia | Heerenveen 1999 | 5 000 m |  |
|  Pronssia | Nagano 2000 | 5 000 m |  |
| EM-kilpailut  | EM-kilpailut  | EM-kilpailut  |  |
|  Kultaa | Heerenveen 1997 | yleisluistelu |  |
|  Kultaa | Heerenveen 1999 | yleisluistelu |  |
|  Pronssia | Heerenveen 1995 | yleisluistelu |  |
Tonny de Jong (s. 17. heinäkuuta 1974 Scharsterbrug, Alankomaat) on entinen alankomaalainen pikaluistelija.
De Jong voitti yleisluistelun Euroopan-mestaruuden 1997 ja 1999 ja sai EM-pronssia 1995. Vuoden 1995 EM-kisoissa hän oli 3 000 metrillä ja 5 000 metrillä matkojen kolmanneksi nopein. Yleisluistelun MM-kilpailuissa hän sai pronssia 1997 ja 1999. Matkakohtaisissa MM-kilpailuissa de Jong saavutti 1999 hopeaa 3 000 metrillä ja pronssia 1 500 ja 5 000 metrillä sekä vuonna 2000 pronssia 5 000 metrillä. Olympiakisoissa hän sijoittui parhaimmillaan kaksi kertaa viidenneksi: 5 000 metrillä Naganossa 1998 ja 3 000 metrillä Salt Lake Cityssä 2002. Hän lopetti uransa keväällä 2002.
De Jong esiintyi alastonkuvissa Playboyn alankomaalaisessa versiossa maaliskuussa 2002.
Ennätykset

| Matka | Aika | Paikka | Aika |
| --- | --- | --- | --- |
| 500 m | 39,36 | Calgary | 27. tammikuuta 2002 |
| 1 000 m  | 1.16,23 | Calgary | 21. helmikuuta 1999 |
| 1 500 m | 1.56,02 | Salt Lake City | 20. helmikuuta 2002 |
| 3 000 m | 4.00,49 | Salt Lake City | 10. helmikuuta 2002 |
| 5 000 m | 7.01,17 | Salt Lake City | 23. helmikuuta 2002 |
Tokachin 24 tunnin ajo

Ratapiirros.
Tokachin 24 tunnin ajo (Tokachi 24 Hours) (jap. 十勝24時間レース) oli moottoriurheilun kestävyysajo, joka ajettiin Tokachi International Speedwayn moottoriradalla Japanissa. Ensimmäinen kestävyyskilpailu siellä ajettiin vuonna 1994 ja viimeinen 2008. Kilpailu kesti nimensä mukaisesti 24 tuntia.
Kilpailu kuului Super Taikyu -sarjaan, mutta myös Super GT -sarjan tallit ja kuljettajat ajoivat siellä.
Voittajat

| Vuosi | Kuljettajat | Auto | Kierrokset | Pituus |
| --- | --- | --- | --- | --- |
| 1994 |  Masahiro Hasemi  Yukihiro Hane  Hideo Fukuyama | Nissan Skyline GT-R | 946 | 3216,4 km |
| 1995 |  Kunimitsu Takahashi  Keiichi Tsuchiya  Akira Iida | Honda NSX | 623 | 3177,3 km |
| 1996 |  Yoji Yamada  Eiichi Tajima  Hideki Okada  Kazuo Mogi | Porsche 993 | 595 | 3034,5 km |
| 1997 |  Tetsuya Tanaka  Aguri Suzuki  Masahiko Kageyama | Nissan Skyline GT-R | 607 | 3095,7 km |
| 1998 |  Minoru Tanaka  Eiichi Tajima  Yuji Tachikawa | Toyota Supra | 586 | 2988,6 km |
| 1999 |  Hironori Takeuchi  Tetsuya Tanaka  Masahiko Kondo | Nissan Skyline GT-R | 591 | 3014,1 km |
| 2000 |  Mitsuhiro Kinoshita  Takeshi Tsuchiya  Seiji Ara  Yuji Tachikawa | Toyota Supra | 605 | 3085,5 km |
| 2001 |  Noboyuki Oyagi  Takayuki Aoki  Hisashi Yokoshima | Nissan Skyline GT-R | 603 | 3075,3 km |
| 2002 |  Akira Hirakawa  Toshihide Hashimura  Kiichi Takahashi  Shigemitsu Haga | Porsche 996 GT3 | 465 | 2361,3 km |
| 2003 |  Hironori Takeuchi  Tetsuya Tanaka  Masami Kageyama | Porsche 996 GT3 | 949 | 3226,6 km |
| 2004 |  Hironori Takeuchi  Tetsuya Tanaka  Seiji Ara | Porsche 996 GT3 | 947 | 3219,8 km |
| 2005 |  Manabu Orido  Nobuteru Taniguchi  Dominik Schwager | Porsche 996 GT3 | 957 | 3253,8 km |
| 2006 |  Tetsuya Tanaka  Morio Nitta  Shinichi Takagi | Porsche 996 GT3 | 956 | 3250,4 km |
| 2007 |  Akira Iida  Takayuki Kinoshita  Tatsuya Kataoka  André Couto | Toyota Supra HV-R | 616 | 3141,6 km |
| 2008 |  Tatsuya Kataoka  Masataka Yanagida  Fariqe Hairuman | BMW Z4M | 637 | 3243,2 km |

Autourheilun kestävyysajot
| --- | --- |
24 tuntia:   Le Mansin 24 tunnin ajo  Daytonan 24 tunnin ajo  Nürburgringin 24 tunnin ajo  Span 24 tunnin ajo  Dubain 24 tunnin ajo  Fujin 24 tunnin ajo  Zolderin 24 tunnin ajo  Silverstonen 24 tunnin ajo  Portimãon 24 tunnin ajo  Barcelonan 24 tunnin ajo  Bathurstin 24 tunnin ajo  Tokachin 24 tunnin ajo 
12 tuntia:   Sebringin 12 tunnin ajo  Bathurstin 12 tunnin ajo  Gulfin 12 tunnin ajo  Brnon 12 tunnin ajo  Reimsin 12 tunnin ajo  Sepangin 12 tunnin ajo  Mugellon 12 tunnin ajo  Estorilin 12 tunnin ajo  Kuwaitin 12 tunnin ajo 
10 tuntia:   Petit Le Mans  Suzukan 10 tunnin ajo 
9 tuntia:   Kyalamin 9 tunnin ajo 
8 tuntia:   Bahrainin 8 tunnin ajo  Indianapolisin 8 tunnin ajo  Kalifornian 8 tunnin ajo 
6 tuntia:   Abu Dhabin 6 tunnin ajo  Bogotán 6 tunnin ajo  Fujin 6 tunnin ajo  Monzan 6 tunnin ajo  Portimãon 6 tunnin ajo  Span 6 tunnin ajo  Watkins Glenin 6 tunnin ajo  Bathurstin 6 tunnin ajo  Montereyn 6 tunnin ajo  Silverstonen 6 tunnin ajo  Doningtonin 6 tunnin ajo  Nürburgringin 6 tunnin ajo  São Paulon 6 tunnin ajo  Circuit of the Americasin 6 tunnin ajo  Bahrainin 6 tunnin ajo  Méxicon 6 tunnin ajo  Shanghain 6 tunnin ajo  Vallelungan 6 tunnin ajo 
1000 mailia:  Mille Miglia
1000 km:   Bathurst 1000  Brands Hatch 1000 km  Buenos Aires 1000 km  Zeltweg 1000 km 
Muita:   Carrera Panamericana  Targa Florio 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tokachi 24 Hours
Käännös suomeksi
Tlingit

| tlingit> Tiedot |
| --- | --- |
Alue:  Alaska, Brittiläinen Kolumbia ja Yukon
Puhujia:  alle 900
Sija:  ei 100 suurimman joukossa
Kirjaimisto:  latinalaiset aakkoset (tlingit-muunnos)
Kielitieteellinen luokitus
Kielikunta:  na-dené-kielet
Kieliryhmä:  tlingit
Kielikoodit
ISO 639-2:  tli
ISO 639-3:  tli
 Ohje 
Tlingit on tlingitien Kaakkois-Alaskassa ja läntisessä Kanadassa puhuma kieli. Tlingit on hyvin uhanalainen kieli: Yhdysvalloissa on noin 700 puhujaa (1995 M. Krauss) ja 145 Kanadassa (1998 Kanadan tilastokeskus). Etnisesti ryhmään kuuluu noin 11 000 ihmistä. Useimmat puhujat ovat kaksikielisiä. Kaakkois-Alaskassa on aloitettu elvyytysohjelmia kielen säilyttämiseksi.
Luokittelu

Tlingit lasketaan na-dené-kieliin kuuluvaksi erilliseksi kieliryhmäksi, jonka ainoa kieli se on. Sen läheisin sukulaiskieli on eyak. Aikoinaan sen luultiin olevan isolaattikieli, kunnes 1900-luvun tutkimukset osoittivat yhteyden eyakiin ja näin ollen athabasca-kieliin. Toisinaan on ehdotettu tlingitin olevan sukua haidalle.
Murteet

Kieli jaetaan karkeasti neljään päämurteeseen. Pohjoisinta murretta ei ilmeisesti enää esiinny, mutta sitä kutsutaan kuitenkin nimellä Yakutat (Yakhwdaat) tärkeimmän kaupunkinsa mukaan. Pohjoista murretta puhutaan alueella etelään Lituya Baysta Frederick Soundiin. Eteläistä murretta puhutaan Frederick Soundin eteläpuolelta Alaskan-Kanadan-rajalle pois lukien Annettensaari, joka on tsimšien reservaatti ja Prince of Walesin saari, joka on kaigani haidojen aluetta. Neljäs päämurre on sisämaan tlingit, jota puhutaan Kanadassa Atlin- ja Teslinjärvien ympäristössä. Saxmanissa lähellä Ketchikania puhuttiin nykyään lähes hävinnyttä tongassin murretta (Taanta Khwáan). Sen uskotaan olevan jäänne kielestä tlingitin ja tsimšin välillä. 1990-luvun lopulla oli elossa vain kaksi puhujaa.
Lähde

↑  Tlingit Ethnologue. Viitattu 30.5.2022. (englanniksi)
Tor Caldara

Torre delle Caldane.
Tor Caldara Riserva Naturale Regionale on aluetason luonnonsuojelualue Tyrrhenanmeren rannalla Italiassa. 44 hehtaarin laajuinen alue sijaitsee Anzion kunnan alueella Rooman eteläpuolella.
1500-luvun puolivälissä rakennetusta Torre delle Caldanen vartiotornista nimensä saanella alueella on ikivihreää välimerenmetsää, jota hallitsee kaksi tammilajia. Rantaa kohti metsä muuttuu macchia-pensastoksi. Meren rannalla on kalliokasvillisuutta, kahden pienen joen varrella rantametsiä ja soilla kosteikkokasveja. Eläinkunta käsittää lintuja, nisäkkäitä, matelijoita, sammakkoeläimiä ja hyönteisiä. Alue on myös geologisesti hyvin mielenkiintoinen. Toisen maailmansodan jälkeen siellä kuvattiin lukuisia elokuvia.
Aiheesta muualla

Tor Caldaran luonnonsuojelualueen sivusto (Arkistoitu – Internet Archive) (italiaksi), (englanniksi)
Tomuksi ja tuhkaksi

| Tomuksi ja tuhkaksi> Dust |
| --- | --- |

Alkuperäisteos
Kirjailija:  Patricia Cornwell
Kieli:  englanti
Julkaistu:  2013
Suomennos
Suomentaja:  Karri Rimpeläinen
Kustantaja:  Otava
Julkaistu:  2014
Sivumäärä:  416
ISBN:  978-951-128-525-0
Löydä lisää kirjojaKirjallisuuden teemasivulta
Tomuksi ja tuhkaksi (engl. Dust) on Patricia Cornwellin kirjoittama rikosromaani, joka julkaistiin vuonna 2014.
Kirjan on kääntänyt suomalainen kääntäjä Karri Rimpeläinen.
Tobey Maguire

| Tobey Maguire |
| --- | --- |
 Tobey Maguire vuonna 2013.
Henkilötiedot
Koko nimi:  Tobias Vincent Maguire
Syntynyt: 27. kesäkuuta 1975 (ikä 49) Santa Monica, Kalifornia, Yhdysvallat
Ammatti:  näyttelijä
Puoliso:  Jennifer Meyer (2007–2016)
Näyttelijä
Aktiivisena:  1988–
Merkittävät roolit:  Pleasantville – Onnellisten kaupunki Oman elämänsä sankari Hämähäkkimies-elokuvatrilogia Brothers
Aiheesta muualla
IMDb 
Elonet
Tobias ”Tobey” Vincent Maguire (s. 27. kesäkuuta 1975 Santa Monica, Kalifornia, Yhdysvallat) on yhdysvaltalainen näyttelijä. Tunnetuimmat roolityönsä hän on tehnyt elokuvissa Pleasantville – Onnellisten kaupunki, Oman elämänsä sankari, Spider-Man – hämähäkkimies, Seabiscuit – amerikkalainen legenda ja Brothers.
Tobey Maguirella ja Jennifer Meyerillä on kaksi lasta: vuonna 2006 syntynyt tytär ja vuonna 2009 syntynyt poika. Pari tapasi toisensa vuonna 2003 ja he avioituivat vuonna 2007. Lokakuussa 2016 he ilmoittivat eroavansa, mutta Meyer jätti vasta vuoden 2020 syksyllä parin eroanomuksen. Maguire on seurustellut yhdysvaltalaisen mallin Tatiana Dietemanin kanssa vuodesta 2018 lähtien.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1993 | Tämän pojan elämä | This Boy’s Life | Chuck Bolger |
| 1994 | Revenge of the Red Baron | Revenge of the Red Baron | Jimmy Spencer |
| 1994 | Sfw | S.F.W. | Al |
| 1997 | Jäämyrsky | The Ice Storm | Paul Hood |
| 1997 | Harry pala palalta | Deconstructing Harry | Harvey Stern |
| 1998 | Pelkoa ja inhoa Las Vegasissa | Fear and Loathing in Las Vegas | liftari |
| 1998 | Pleasantville – Onnellisten kaupunki | Pleasantville | David Wagner/Bud Parker |
| 1999 | Oman elämänsä sankari | The Cider House Rules | Homer Wells |
| 1999 | Paholaisen satulassa | Ride with the Devil | Jake Roedel |
| 2000 | Wonder Boys | Wonder Boys | James Leer |
| 2001 | Don’s Plum | Don’s Plum | Ian |
| 2001 | Kuin kissat ja koirat | Cats & Dogs | Lou (äänirooli) |
| 2002 | Spider-Man – hämähäkkimies | Spider-Man | Peter Parker / Hämähäkkimies |
| 2003 | Seabiscuit – amerikkalainen legenda | Seabiscuit | Red Pollard |
| 2004 | Spider-Man 2 – Hämähäkkimies 2 | Spider-Man 2  | Peter Parker / Hämähäkkimies |
| 2006 | Jaettu Berliini | The Good German | Lt. Patrick Tully |
| 2007 | Spider-Man 3 – Hämähäkkimies 3 | Spider-Man 3  | Peter Parker / Hämähäkkimies |
| 2009 | Brothers | Brothers | Sam Cahill |
| 2011 | The Details | The Details | Jeff Webber |
| 2013 | The Great Gatsby – Kultahattu | The Great Gatsby | Nick Carraway |
| 2013 | Labor Day | Labor Day | Henry Wheeler |
| 2014 | Pawn Sacrifice | Pawn Sacrifice | Bobby Fischer |
| 2021 | Spider-Man: No Way Home | Spider-Man: No Way Home | vaihtoehtoinen Peter Parker / Hämähäkkimies |
| 2022 | Babylon | Babylon | James McKay |
Filmografia > Tuottajana

25th Hour – viimeinen ilta (2002)
Seabiscuit – amerikkalainen legenda (2003)
Country Strong (2010)
Seeking Justice (2011)
Rock of Ages (2012)
Pawn Sacrifice (2014)
Aiheesta muualla

Tobey Maguire Internet Movie Databasessa. (englanniksi)
Tomu Sione

Tomu Sione (17. marraskuuta 1941 – 2016) oli tuvalulainen poliitikko. Hän toimi maansa neljäntenä kenraalikuvernöörinä vuosina 1993–1994. Hänen edeltäjänsä oli Toaripi Lauti ja seuraajansa Tulaga Manuella. Vuonna 1994 Sione palasi parlamenttiin, jossa hän toimi puhemiehenä.
Tomtabacken

Näkymä Tomtabackenilla olevasta näkötornista.
Tomtabacken on vuori Ruotsissa, joka on 377 metriä korkea ja sijaitsee Etelä-Ruotsin ylängöllä. Vuori sijaitsee Nässjön kunnassa noin 22 kilometriä lounaaseen kunnan päätaajamasta. Tomtabacken on sekä Smålandin että Götanmaan korkein kohta.
Vuori sijaitsee ylänköalueella, jossa ilmasto on viileämpi kuin muualla Etelä-Ruotsissa. Tammikuussa keskilämpötila vuorella on -4 °C, yhtä kylmä kuin esimerkiksi Taalainmaalla tai Uplannissa, ja heinäkuun keskilämpötila on 14 °C, joka on sama kuin Jokimukassa Pohjois-Ruotsissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Tobiano

| Tobiano |
| --- | --- |
 Selkeä, melko tavanomainen tobianokuvio
Genotyyppi
Geeni::  TOTO tai TOto
Selitys::  Homotsygootti tai heterotsygootti dominoiva tobianogeeni
Fenotyyppi
Runko::  Valkoisten, selkeäpiirteisten valkoisten alueiden kirjavoima.
Jouhet::  Pohjavärin mukaiset tai valkoiset
Iho::  Valkoisten alueiden kohdalta vaaleanpunainen, muuten pohjavärin mukainen
Muuta::  Yleensä valkoiset jalat ja pohjavärin mukainen pää
Tobiano on yleinen, dominoivan geenin aiheuttama hevosen kirjavuuskuvio. Tobianogeeni tuottaa valkokarvaisia, vaaleanpunaihoisia alueita hevosen karvaan. Väritys on näkyvä syntymästä lähtien ja katoaa vain muiden geenien mahdollisesta vaikutuksesta.